# ACTA DE LA SESSIÓ EXTRAORDINÀRIA CELEBRADA PER L’AJUNTAMENT PLE EN DATA 12 D’ABRIL DE 2012

**Identificació de la sessió**

Caràcter: Extraordinària i urgent

Data: 12 d’abril de 2012

Lloc: Sala d’Actes de l’Ajuntament de Fontcoberta

Hora. Les 21,30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

- Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.

Excusa assistència: El regidor Sr. Francesc Molina Jiménez

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar l’únic punt inclòs a l’ordre del dia .

**MODIFICACIÓ DE CRÈDIT NÚM. 1/2012**

Pren la paraula el Sr. Alcalde i explica que atès que pel Decret de l’Alcaldia núm.33/2012, es va aprovar la liquidació del pressupost de l’exercici 2011, amb un romanent líquid de tresoreria de 40.860,73 euros.

Atès que en el vigent pressupost estava previst un recurs al crèdit per a inversions de 85.000,00 euros.

Vista la situació dels mercats financers i la conveniència de reduir l’endeutament net , es considera prioritari destinar una part del romanent de tresoreria disponible per a despeses generals a cobrir aquestes necessitats i en conseqüència,

Es proposa al Ple l’adopció del següent acord:

Primer.- Baixa d’una part del finançament amb càrrec al nou endeutament previst en el pressupost de l’exercici 2012, per un import de 30.158,49 euros.

Segon.- Aprovar provisionalment la proposta de suplement de crèdit per aplicació del romanent de tresoreria amb el detall adjunt.

|  |  |  |  |  |  |
| --- | --- | --- | --- | --- | --- |
| Es proposa la modificació de crèdit núm. 1/2012 | | |  |  |  |
|  |  |  |  |  |  |
| **MODIFICACIÓ DE CRÈDITS DEL PRESSUPOST DE DESPESES NÚM 1 EXERCICI 2012** | | | | |  |
|  |  |  |  |  |  |
| Núm. | Partida | Import Pres. | Modificació | Import total pressupost | |
|  |  |  |  |  |  |
| **PRESSUPOST CORRENT** | |  |  |  |  |
| 12.34.21207 | Manteniment pavelló | 1.660,00 | 1.000,00 | 2.660,00 |  |
| 12.33.22799 | Manteniment ascensor | 1.900,00 | 61,00 | 1.961,00 |  |
| 12.16.20300 | Lloguer de maquinària | 1.000,00 | 1.000,00 | 2.000,00 |  |
| 12.32.22103 | Carburant Escola A. Recla. | 4.486,00 | 1.000,00 | 5.486,00 |  |
| 12.17.22610 | Despeses de jardineria | 8.500,00 | 2.000,00 | 10.500,00 |  |
| 12.16.22100 | Energia elèctrica | 68.500,00 | 4.000,00 | 72.500,00 |  |
| 12.92.21000 | Compra de material, conservació…. | 25.510,37 | 1.141,24 | 26.651,61 |  |
|  |  |  |  |  |  |
| **PRESSUPOST D'INVERSIONS** | |  |  |  |  |
|  |  |  |  |  |  |
| 12.45.61900 | Equipaments públics | 49.384,26 | 30.158,49 | 79.542,75 |  |
| 12.92.62600 | Material informàtic | 2.500,00 | 500,00 | 3.000,00 |  |
|  |  |  |  |  |  |
|  | **TOTAL Modificació** |  | **40.860,73** |  |  |

Tercer.- Exposar-lo al públic durant el termini de quinze dies a comptar des de l’endemà de la publicació del corresponent edicte en el Butlletí Oficial de la Província, per tal que les persones interessades puguin examinar-lo i si s’escau presentar les oportunes reclamacions.

Quart.- En cas de no presentar-se cap reclamació durant el període d’exposició pública, aquest acord es considerarà aprovat definitivament i es procedirà a la seva publicació, resumida per capítols, tot això de conformitat amb el que disposa l’article 182 del Reial decret legislatiu 2/2004, de 5 de març, pel qual s’aprova el Text refòs de la Llei Reguladora de les Hisendes Locals, i l’Article 35 i següents del Decret 500/90, de 20 d’abril, que la desenvolupa.

Seguidament es passa a la votació.

Pren la paraula el regidor Sr. Lluís Freixa i comenta que no hi haurà vot de grup, que cadascú votarà lliurament.

Pren la paraula la regidora Sra. Consol Mas i vota en blanc, tot i que entén la urgència del Ple no ha vist ni estudiat l’expedient de la liquidació de l’exercici 2011 i per tant tampoc el romanent de tresoreria.

Seguidament el Sr. Lluís Freixa i el Sr. Jaume Roura voten a favor. El grup de l’equip de govern vota a favor.

Per tant s’aprova la modificació de crèdit per set vots a favor i un en blanc.

I no havent-hi més assumptes a tractar, el Sr. Alcalde dóna per acabada la sessió a les 22 hores. En dono fe.

Vist i Plau

L’Alcalde La Secretària